Завия ғәр.(زَاوِيَةٌxa0— хөжрә, суфыйҙарҙың йәшәү урыны, суфый ның көндәрен доға ҡылып үткәргән аулаҡ урыны. Тәүҙәрәк завия тип мәсеттә мосолмандарҙың Көрьән уҡыу, уларҙы ғәрәп теленә өйрәтеү һ. б. өсөн тәғәйенләнгән бина аталған. XII быуаттан, суфыйҙар дини йәмғиәте (тәриҡәт) барлыҡҡа килгәндән һуң, уҡыусыларының (мөрид) һәм уларҙың уҡытыусыһыxa0— шәйехтең (остаз) торлағын завия тип атағандар. Һуңғы урта быуаттарҙа Төньяҡ Африкала завиялар теләһә ниндәй тәриҡәттең дә ойоштороу структураһының төп ячейкаһы булған. Улар мәсеттән, шәйех һәм мөридтәргә тәғәйенләнгән торлаҡтан, шулай уҡ илгиҙәр-дәрүиштәргә ҡунып китер урын булырлыҡ комплекслы ҡоролмаларҙан тора. Йөҙҙәрсә суфыйға торлаҡ булған ханакаларҙан айырмалы рәүештә, ғәҙәттә завияларҙа шәйех һәм уның мөридтәре генә йәшәгән.